armvectores/hy_wikipedia_2023 huggingface dataset:
Խաչիկ Նազարեթյան

Խաչիկ Հակոբի Նազարեթյան (հունվարի 18, 1931(1931-01-18), Պլովդիվ, Բուլղարիա - հունիսի 5, 2002(2002-06-05), Երևան, Հայաստան), հայ դերասան։ ՀԽՍՀ վաստակավոր արտիստ (1965)։


== Կենսագրություն ==
Խաչիկ Նազարեթյանը ծնվել է Բուլղարիայի Պլովդիվ քաղաքում։ 1946 թվականին հայրենադարձել է, ապրել Ստեփանավան քաղաքում, 1949-1957 թվականներին եղել է Ստեփանավանի շրջանային ժողովրդական, 1957-1977 թվականներին՝ Երևանի պատանի հանդիսատեսի թատրոն, 1977 թվականից՝ Սունդուկյանի անվան թատրոնների դերասան։


== Ներկայացումներ ==
Նիլ՝ Գորկու «Քաղքենիներ»
Գնդապետ Բագրատյան՝ Մ. Շաթիրյանի «Երաժշտախումբ», ՊՀԹ-ների համամիութենական փառատոնի 1-ին մրցանակ, Մոսկվա, 1958
Օգսեն՝ Հակոբ Պարոնյանի «Պաղտասար աղբար»
Մանուկ աղա՝ Պարոնյանի «Մեծապատիվ մուրացկաններ»
Տուլլոս Օֆիդիոս՝ Ուիլյամ Շեքսպիրի «Կորիոլան», ԽՍՀՄ պետական մրցանակ՝ 1981
Օթարյան՝ Շիրվանզադեի «Պատվի համար»


== Ֆիլմեր ==
«Պատվի համար», 1956
«Նվագախմբի տղաները», 1960
«Վերադարձ», 1972
«Աստղային ամառ», 1978
«Երջանկության մեխանիկան», 1982
«Շնչառություն», 1988


== Ծանոթագրություններ ==


== Արտաքին հղումներ ==
Назаретян Хачик Акопович
Հայաստանի Բարձրագույն խումբ 1999 (ֆուտբոլ)

«Հայաստանի Բարձրագույն խումբ 1999ը» Հայաստանի ֆուտբոլի առաջնության Բարձրագույն խմբի 8-րդ առաջնությունն է։


== Նախաբան ==


== Անվանափոխումներ ==
«Շիրակ-2» ՖԱ → «Գյումրի» ՖԱ
«Զվարթնոց» ՖԱ → «Զվարթնոց-ԱԱԼ» ՖԱ
«Ղարաբաղ» ՖԱ → «Ղարաբաղ» ԲՄԱ


== Աղյուսակ ==
1 Անցկացրած 15 խաղերի արդյունքները չեղյալ են համարվել։


=== Անցումային հանդիպում ===


== Ռմբարկուներ ==


== Տես նաև ==
Հայաստանի Առաջին խումբ 1999
Հայաստանի Անկախության Գավաթ 1999


== Արտաքին հղումներ ==
1999 թվականի Բարձրագույն խմբի բաժինը RSSSF.com կայքէջում (անգլ.)


== Գրականություն ==
Էռնստ Ուլրիխ ֆոն Վայցզեկեր

Էռնստ Ուլրիխ ֆոն Վայցզեկեր (գերմ.՝ Ernst Ulrich von Weizsäcker, 25 հունիսի 1939 թվական, Ցյուրիխ, Շվեյցարիա), գերմանացի գիտնական և քաղաքական գործիչ։
Ծնվել է 1939 թվականի հունիսի 25-ին Ցյուրիխում։ Բժիշկ Կառլ ֆոն Վայցզեկերի որդին է և ԳՖՀ նախկին նախագահ Ռիխարդ ֆոն Վայցզեկերի զարմիկը։
Ֆոն Վայզեկերն իր մանկությունն անցկացրել է Ցյուրիխում և Գյոթինգենում։ 1966 թվականին ավարտել է Համբուրգի համալսարանը ֆիզիկոսի դիպլոմով։ 1968 թվականին Ֆյադբուրգի համալսարանում ստացել է կենսաբանության PhD աստիճան։
Հեղինակել է այնպիսի գրքեր, ինչպիսիք են՝ «Գործոն չորս. ծախսերը՝ կեսը, ներդրումը՝ կրկնակի», «Գործոն հինգ։ Կայուն աճի բանաձև», «Անհատականացման սահմանները»։
Վուպերտալի ինստիտուտի հիմնադիր և նախագահ (1991—2000 թթ.) և Հռոմեական ակումբի անդամ՝ սկսած 2001 թվականից։ 2011 թվականին ընտրվել է Հռոմեական ակումբի համանախագահ։
1966 թվականի սկսած՝ ՁԳՍ-ի անդամ է։ 1998 թվականից մինչև 2005 թվականը եղել է Բունդեսթագի պատգամավոր (Շտուտգարտ-1 շրջանից)։ Ֆոն Վայցզեկերը եղել է Բունդեսթագի շրջակա միջավայրի հարցերով զբաղվող հանձնաժողովի նախագահ։
Ստացել  Տակեդա մրցանակը։ Այժմ գլխավորում է Համաշխարհային բնակչության գերմանական ֆոնդի հատուկ բյուրոն։ 2005 թվականին նշանակվել է Կալիֆորնիական համալսարանի Բրենի էկոլոգիայի և կառավարման դպրոցի դեկան։


== Մրցանակներ ==
«Գերմանիայի ֆեդերատիվ հանրապետության առաջ վաստակի համար շքանշան».
«Բադեն Վյուրտեմբերգ երկրամասի առաջ վաստակի համար շքանշան»/


== Ծանոթագրություններ ==


== Արտաքին հղումներ ==
Ernst-Ulrich von Weizsäcker Archived 2015-06-14 at the Wayback Machine. (գերմ.)
Մայա Ինճիկյան

Մայա Հրանտի Ինճիկյան (մայիսի 1, 1930(1930-05-01), Մոսկվա, ԽՍՀՄ - դեկտեմբերի 13, 2013(2013-12-13)), հայ քիմիկոս-օրգանիկ, քիմիական գիտությունների դոկտոր (1966), պրոֆեսոր (1973), ՀՀ ԳԱԱ ակադեմիկոս 1996), թղթակից անդամ (1986)


== Կենսագրություն ==
1953 թվականին ավարտել է Մոսկվայի պետական համալսարանի քիմիայի ֆակուլտետը։ 1953 թվականից աշխատում է ՀՍՍՀ ԳԱ օրգանական քիմիայի ինստիտուտում։ Գիտական աշխատանքները վերաբերում են ջրահիմնային միջավայրում, չորրորդային ամոնիումային աղերի առկայությամբ ընթացող ալկալիացման ռեակցիաների ուսումնասիրությանը։ Այդ բնագավառում Ինճիկյանը 1961 թվականին հայտնաբերել է (Ա. Թ. Բաբայանի հետ) a, |3 և |3, y—չհագեցած խմբեր պարունակող ամոնիումային աղերում ընթացող նոր փոխազդեցություն, որն անվանվեց «վերախմբավորման-ճեղքման» ռեակցիա։ Փոխազդեցության արդյունքում ստացվում են անմատչելի չհագեցած կետոններ, թթուներ և դրանց էսթետներ՝, ենամիններ և այլ նյութեր։
Աշխատանքները վերաբերում են ջրահիմնային միջավայրում չորրորդային ամոնիումային աղերի առկայությամբ ընթացող ալկիլացման ռեակցիաների ուսումնասիրությանը։ Հայտնաբերել է (1961, Ա. Բաբայանի հետ) ab և bg չհագեցած խմբեր պարունակող ամոնիումային աղերում ընթացող նոր փոխազդեցություն և անվանել «վերախմբավորման-ճեղքման ռեակցիա»։ ՀՀ-ում առաջինն է հետազոտել ֆոսֆոր և բորօրգանական միացությունները։ 
Ուսումնասիրել է չհագեցած խումբ պարունակող չորրորդային ֆոսֆոնիումային աղերի իզոմերիան, հիմնային հիդրոլիզի, ջերմային ճեղքման ռեակցիաները։ Ստացել է նոր տիպի ֆոսֆոբետաիններ։ Սինթեզել է բույսերի պաշտպանության մի շարք ակտիվ պատրաստուկներ, ուսումնասիրել ածխածին-տարր (ազոտ, ծծումբ, թթվածին, հալոգեն) կապի խզման ռեակցիաներ։


== Պարգևներ, մրցանակներ ==
Անանիա Շիրակացու մեդալ (2003)
Պատվո շքանշան
Հայաստանի Հանրապետության գիտության վաստակավոր գործիչ (2012)


== Ծանոթագրություններ ==
Ալեքսանդր Բեզրեդկա

Ալեքսանդր Միխայլովիչ Բեզրեդկա  (ռուս.՝ Алекса́ндр Миха́йлович Безре́дка; մարտի 27 (ապրիլի 8), 1870, Օդեսա, Խերսոնի նահանգ, Ռուսական կայսրություն - փետրվարի 28, 1940(1940-02-28)[…], Փարիզ), ռուս մանրէաբան։
Իլյա Մեչնիկովի աշակերտը։ 
1892 թվականին ավարտել է Օդեսայի Նովորոսիյսկյան համալսարանի (ներկայումս կոչվում է Օդեսայի Իլյա Մեչնիկովի անվան ազգային համալսարան) ֆիգիկամաթեմատիկական ֆակուլտետի բնագիտական բաժինը։ Այնտեղ Բեզրեդկան հետաքրքրվել է քիմիայով։ Իր առաջին գիտական հետազոտությունները անցկացրել է Նիկոլայ Զելինսկու ղեկավարությամբ։ «Опыт истории развития стереохимических воззрений» աշխատության հրատարակումից հետո համալսարանի ղեկավարությունը նրան պարգևատրել է ոսկե մեդալով։
1897 թվականից աշխատել է Փարիզի Պաստյորի անվան ինստիտուտում՝ Մեչնիկովի լաբորատորիայում։  1910 թվականին նրան շնորհվել է պրոֆեսորի կոչում, իսկ 1919 թվականին դարձել է այդ ինստիտուտի գլխավոր տնօրենի տեղակալ։
Բեզրեդկան մի շարք վարակիչ հիվանդությունների կանխման համար տվել է տեղական իմունացման եղանակ, որովայնային տիֆի, դիզենտերիայի, խոլերայի դեմ առաջարկել է վակցինացումը կատարել ներքին օգտագործման ձևով (բերանի միջոցով), ստրեպտոկոկային, ստաֆիլոկոկային վարակման դեպքում՝ մաշկի միջոցով և այլն։ Անաֆիլաքսիայի երևույթն ուսումնասիրելիս փորձառական տվյալների հիման վրա մշակել է անաֆիլակտիկ շոկը կանխելու շիճուկային բուժման՝ դեսենսիբիլացման մեթոդը (կոչվում է Բեզրեդկայի մեթոդ)։ 
Բնակվելով արտասահմանում Բեզրեդկան սերտ կապեր  է ունեցել ռուսական գիտության հետ, նրա ղեկավարությամբ աշխատել են շատ ռուս գիտնականներ։


== Երկեր ==
Местная иммунизация, пер․ с франц․, Париж, 1926;
Анафилаксия и антианафилаксия, пер․ с франц․, М․, 1930


== Գրականություն ==
Безредка А. М. (1870—1940) // Журнал микробиологии, эпидемиологии и иммунологии. — 1971. — № 4.
Маринжа Л. Он принял пост у Мечникова… // Здоровье Украины. — № 11. — июнь 2008 года. — С.72.


== Ծանոթագրություններ ==
Օղբին

Օղբին, գետակ Արաքսի ավազանում, Նախիջևան գետի աջակողմյան Ջահուկ վտակի վերին հոսանքի աջ օժանդակը։ Սկիզբ է առնտմ Օղբին ավերակ գյուշի մոտակայքից։


== Ծանոթագրություններ ==
Հարսթադ

Հարսթադ (նորվ.՝ Harstad), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Հարսթադ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 371.84 կմ² տարածք։


== Պատմություն ==
Կոմունան հիմնադրվել է 1904 թվականի հունվարի 1-ին՝ առանձնանալով Տրոնդենես կոմունայից։ Սկզբնական շրջանում բնակչությունը 1246 մարդ էր։ Այդ թիվը մեծացնելու նպատակով կոմունային միացվեց նաև Սարստոգը։
2000-ական թվականներին Տրոնդենեսում հայտնաբերվել է 3000 տարվա բրոնզե կացին և 2600 տարվա բրոնզե ժանյակ, ինչը փաստում է, որ այս տարածքում արդեն 3000 տարի առաջ բնակվել են մարդիկ, որոնք ունեցել են բարձր զարգացվածություն։ Կոմունայի տարածքում է գտնվում Տրոնդենեսի եկեղեցին, որը թվագրվում է 13-14-րդ դարերին։


== Հարսթադի զինանշանը ==
Հարսթադ կոմունայի զինանշանը իրենից ներկայացնում է կապույտ գույնով ներկված թևավոր վահան, ներքևի մասը կլոր, որի վրա պատկերված է սպիտակ գույնի ալիքներ՝ որպես ծովը խորհրդանշող նշան։


== Բնակչություն ==
Համաձայն 2007 թվականի մարդահամարի տվյալների՝ Հարսթադ կոմունայում բնակվում է 23.108 մարդ։ Կոմունայի բնակչության քանակը վերջին 60 տարում աճ է գրանցել։


== Հարսթադում ծնված հայտնի անձինք ==
Օդդ Բյորն — երգիչ
Կնուտ Անդերսեն — ռեժիսոր
Իռեն Ռեպպեն — դերասանուհի
Կառլ Էրիկ Հար — գեղանկարիչ
Հանս Էգդե — հոգևորական


== Քույր քաղաքներ ==
 Ռուսաստան, Կիրովսկ
 Շվեդիա, Ումեո
 Ֆինլանդիա, Վաասա
 Դանիա, Հելսինգյոր


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-05-14 at the Wayback Machine. (նորվեգերեն)


== Ծանոթագրություններ ==
Մանաստիր

Մանաստիր, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Airplanes

«Airplanes», ռեփեր B.o.B-ի երկրորդ սինգլը, B.o.B Presents: The Adventures of Bobby Ray ստուդիական ալբոմի համար, դուետը կատարվում է Paramore խմբի Հեյլի Ուիլյամսի հետ]։ Երաժշտության և բառերի հեղինակները հիփ-հոփ Kinetics & One Love-ի անդամներն են։ Սինգլը թողարկվել է ռադիոյով 2010 թվականի ապրիլի 27-ին. Сингл появился в радиоэфире 27 апреля 2010 года։ Երգի երկրորդ տարբերակը կոչվում է «Airplanes, Part II», Էմինեմի մասնակցությամբ, որը առաջադրվել է «Գրեմմի 2011»-ին, լավագույն դուետային փոփ-կատարում անվանակարգում։


== Երգի մասին ==
Մի հարցազրույցում Հեյլի Ուիլյամսը ասել է, որ նա համաձայնել է մասնակցել ձայնագրմանը, քանի որ սիրում է երգել։ B.o.B-ն ասում էր, որ ինքը միշտ եղել է «Հեյլիի երկրպագուն» և նա չէր սպասում, որ Հեյլին այսքան շուտ կընդունի առաջարկը, երկուսով ձայնագրել են երգը և այլևս հանդիպելու ոչ մի առիթ չեն ունեցել։ B.o.B-ն ու Հեյլի Ուիլսը առաջին անգամ հանդիպել են MTV Video Music Awards 2010-ում երգի կատարման համար։


== Տեսահոլովակ ==
Հեյլի Ուիլյամսի կադրերն ավելի քիչ են, քան B.o.B-ինը, քանի որ երբ սկսվել են տեսահոլովակի նկարահանումները, սկսվել են նաև Ուիլյամսի և Paramore-ի հյուրախաղերը։ Տեսահոլովամի ռեժիսորը դարձավ Հիրո Մուրայինը։ Տեսահոլովակի պրեմիերան տեղի ունեցավ 2015 թվականի հունիսի 15-ին։


== Airplanes, Part II ==
Երգի երկրորդ տարբերակն անվանել են «Airplanes, Part II», որը ներառում է երկու քառյակ B.o.B-ի կատարմամբ և մի քառյակ էլ՝ Էմինեմի. Музыкальная аранжировка осталась такой же, как в оригинале։ Երաժշտական դաշնակումը նույնն էր, ինչպես օրիգինալ տարբերակը։ Հիմնականում փոխվել են բառերը՝ Էմինեմի և B.o.B-ի զրույցի ժամանակ։ B.o.B-ը տեղադրել է մի երգ իր Twitter-ի պաշտոնական կայքում՝ ավելացնելով, որ ցանկանում է մնալ կայքում և ներկայացնել իր մյուս երգը։
B.o.B, Eminem, և Քեյշա Քոուլը (Հեյլի Ուիլյամսի փոխարեն), որպես խումբ կատարեցին երգը BET Awards 2010-ի ժամանակ, 2010 թվականի հունիսի 27-ին, որը ներառում էր նաև Էմինեմի «Not Afraid» երգը։ «Airplanes, Part II»-ը առաջադրվել է «Գրրեմմի» մրցանակի, 2011 թվականին, որպես լավագույն դուետային փոփ-կատարում։


== Հիթ-շքերթներ և Հավաստագրումներ ==


=== Եզրափակիչ չարթեր ===


== Ծանոթագրություններ ==


== Արտաքին հղումներ ==
Պաշտոնական տեսահոլովակը ՅուԹյուբում
Կոզլովսկոե

Կոզլովսկոե (ուկրաիներեն՝ Козлівське), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Կոզլովսկոե գյուղում բնակվում էր 17 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլի Անգլիայի Սուպերգավաթ 2011

Ֆուտբոլի Անգլիայի Սուպերգավաթ 2011 (անգլ.՝ 2011 FA Community Shield), Անգլիայի Սուպերգավաթի 89-րդ խաղարկումն է, որն անցկացվել է 2011 թ. օգոստոսի 7-ին Լոնդոնի «Ուեմբլի» մարզադաշտում:


== Խաղ ==
Լավագույն խաղացող
 Նանի


== Ծանոթագրություններ ==


== Հղումներ ==
Անգլիայի Սուպերգավաթը TheFA.com կայքում (անգլ.)
Հաշվետվություն խաղի մասին BBC Sport կայքում (անգլ.)
Կաստիլիա և Լեոն

Կաստիլիա և Լեոն կամ Կաստիլիա-Լեոն (իսպ.՝ Castilla y León, ինքնավար համայնք (ինքնավար մարզ))՝ Իսպանիայի հյուսիս-արևմուտքում։ Մայրաքաղաքը՝ Վալյադոլիդն է։


== Աշխարհագրություն ==
Ընդգրկում է 94,223 քառ․ կմ տարածք։ Տարածքի մեծ մասը զբաղեցնում է Մեսետան։ Հյուսիսային մասում գտնվում են Կանտաբրիան լեռները։


== Պատմություն ==
Երբ Կառլոս I-ը 1519 թվականին ընտրվել է Գերմանական կայսր (որպես՝ Կառլոս V կայսր) ստիպված կրկին լքել է Իսպանիան (1520 թվական), պատճառ դառնալով Կոմուներոսյան ապսամբության առաջացմանը։ Ապստամբները բողոքում էին բացարձակապես Կառլոսի և նրա հոլանդացի խորհրդականների դեմ՝ հանուն Իմբերիայի ազգային հարստությունների։ Կոմուներոսյան շարժումը ընդունել է ժողովրդական բնույթ։
Կաստիլյան քաղաքների ապստամբությունը ընդդեմ Տոլեդո կայսերական իշխանության տևեց 1520-1522 թվականներին։ Ապստամբները ստեղծել էին «Սուրբ Խունտան»-ը, որին միացել էին գրեթե բոլոր Կաստլիյան քաղաքներից, այդ թվում՝ մայրաքաղաք Վալլադոլիդից։ Նրանք պնդում էին, որ Կառլոս V ապրեր Իսպանիայում, այսպիսով պահանջելով նրանից հեռացնել օտարերկրացիներին կառավարման համակարգից, ընդլայնել քաղաքային ինքնակառավարման մարմինների իրավունքները, արգելել արտահանել ոսկե մետաղադրամները արտերկիր։ Ապստամբները նրան անվանում էին Խենթ Խուան։
Շարժումը լայն թափ առավ 1521 թվականին, երբ ապստամբությունը ստացավ հակապալատական բնույթ։ Վիլյալար դե ճակատամարտում (1521 թվականի ապրիլի 23-ին) Խուան Պադիլիայի գլխավորությամբ պարտություն կրեցին, Խունտայի  և այլ ղեկավարներ գերեվարվեցին և մահապատժի ենթարկվեցին։ 1522 թվականին ապստամբների դիմադրությունը վերջնականապես ջախջախեց պալատականներին։ Սակայն զանգվածային ճնշումները այնուամենայնիվ շարունակվեցին մինչև 1526 թվականը։


== Ժողովրդագրություն ==
Բնակչությունը՝ 2 555 742 մարդ (2011թվականի տվյալներով)


== Պատկերասրահ ==

		
		
		
		


== Արտաքին հղումներ ==
Хунта (правительство) Кастилии и Леона
Парламент автономии (իսպ.)
http://www.cccyl.es/index.php Archived 2006-02-19 at the Wayback Machine.
Об истории кортесов (парламента) (անգլ.)
Туристическая информация
http://www.jcyl.es/jcyl-client/jcyl/ap/tkContent?idContent=16986&locale=en_UK&textOnly=false Archived 2006-12-08 at the Wayback Machine.
Маршрут Пути Сантьяго (անգլ.)


== Ծանոթագրություններ ==
Ռոման Մատիաշվիլի

Ռոման Մատիաշվիլի (դեկտեմբերի 29, 1950(1950-12-29), Ղվարել, Կախեթի մարզ, Վրաստան), դերասան, ռեժիսոր, Վրաստանի վաստակավոր արտիստ։


== Կենսագրություն ==
Ծնվել է Վրաստանի Կախեթի շրջանում։ Նախնական կրթություն է ստացել Վրաստանի մայրաքաղաք Թբիլիսիի համար 95 հայկական միջնակարգ դպրոցում։ 1970-1975 թվականներին սովորել է Երևանի Գեղարվեստա-թատերական ինստիտուտի ռեժիսորական ֆակուլտետում (Ռ. Ջրբաշյանի ղեկավարությամբ)։ Ավարտական դիպլոմային աշխատանքը եղել է «Հալածված առաքյալը» (Մակայոնոկ). այն բեմադրվել է Թբիլիսիի Շահումյանի (այժմ` Ադամյանի) անվան հայկական պետական թատրոնում։ Հետագա գործունեությունը շարունակել է նույն թատրոնում, աշխատել որպես դերասան և ռեժիսոր։


== Ստեղծագործական կյանք ==
1969 թվականից սկսած Մատիաշվիլին սկսել է աշխատել թատրոնում։ Նախ, 1977 թվականին գործունեություն է ծավալել Երևանի Երիտասարդական-փորձարարական թատրոնում, այնուհետև` 1979-1981 թվականներին որպես ռեժիսոր և դերասան է հանդես եկել Կապանի Շիրվանզադեի անվան պետական թատրոնում։
Որպես դերասան և ռեժիսոր Մատիաշվիլին իր գործունեությունը շարունակել է Թբիլիսիի Ադամյանի անվան հայկական պետական թատրոնում, բեմադրելով տարբեր ներկայացումներ և խաղալով մի շարք դերեր։


=== Դերեր ===
«Հատակում»՝ Լուկա
«Քարե հյուր»՝ Լեպորելլո
«Պատվի համար»` Էլիզբարյան
«Ամուսնություն իտալական ձևով»՝ Դոմենիկո Սորիանո
«Հավերժության օրենքը»՝ Բաշանա Ռամիշվիլի
«Կուկարաչա»` Կուկարաչա
«Օթելլո»` Օթելլո
«Պեպո»` Պեպո
«Սերը ծփիների տակ»՝ Եփրայիմ Քիբըթի
«Ավերականների պահակները»՝ Մացիկ


=== Բեմադրություններ ===
«Հալածված առաքյալը»՝ Մակայոնոկի
«Սերը ծփիների տակ»
«Ավերականների պահակները»
«Եզովպոս» (Վանաձորի պետական թատրոն, 1977)
«Ամուսնություն իտալական ձևով»


== Ծանոթագրություններ ==


== Արտաքին հղումներ ==
Ակա°նջ դրեք ավերակների թառանչին
Ֆոնկոբերտա

Ֆոնկոբերտա (իսպ.՝ Fontcuberta, կատ.՝ Fontcoberta), մունիցիպալիտետ Իսպանիայի Կատալոնիա ինքնավար համայնքի Ժիրոնա նահանգի Պլա դե լ՛Էստան շրջանում։ Զբաղեցնում է 17,3 կմ² մակերես։ Բնակչությունը կազմում է 1280 մարդ (2010 թվական)։


== Բնակչություն ==


== Ծանոթագրություններ ==


== Արտաքին հղում ==
Página web del Ayuntamiento de Fontcoberta (իսպ.)
Información de la Generalidad de Cataluña Archived 2007-09-29 at the Wayback Machine. (իսպ.)
Información del Instituto de Estadística de Cataluña (իսպ.)
Կամեննի Յար (Կամեննի ձորակ)

Կամեննի Յար (ռուս.՝ Каменный Яр), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Գավրիլո գետի ձախ ափում՝ 27 կմ հեռավորության վրա։ Գետի երկարությունը 14 կմ է, ավազանի տարածքը 66,3 կմ2 է։ Ակունքը գտնվում է արևմտյան Պիրոգովո գյուղի մոտ Կալաչեևսկի շրջանում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101012107000004333
Հիդրոլոգիական ուսումնասիրությունների կոդը - 107000433
Ավազանի կոդը - 05.01.01.010
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հունաստանի Սահմանադրություն

Հունաստանի Հանրապետության Սահամանադրություն (հուն․՝ Σύνταγμα της Ελλάδας), Հունաստանի Հանրապետության բարձրագույն օրենքը։
Հունաստանի Սահմանադրությունը մշակել է կառավարությունը և 1975 թվականի հունիսի 9-ին ընդունել խորհրդարանը։ Հունաստանի առաջին սահմանադրությունը ուժի մեջ է մտել 1975 թվականի հունիսի 11-ին։
Սահմանադրության ընդունումը տեղի ունեցավ միայն «սև գնդապետների» ռազմական բռնապետության տապալումից հետո։ 1821 թվականին անկախության հռչակումից մինչև 1973 թվականը երկրում գործել է 10 տարբեր բովանդակությամբ սահմանադրություններ։
Հունաստանի Հանրապետության ներկայիս Սահմանադրությունը բաղկացած է 4 բաժնի բաշխված 120 հոդվածներից։ Սահմանադրության բնորոշ առանձնահատկությունը պետության և հոգևոր իշխանության հարաբերությունների մանրամասն նկարագրությունն է։
Սահմանադրական հսկողությունն իրականացնում են Հունաստանում գործող առաջին և երկրորդ ատյանի սովորական դատարաններն ու Գերագույն հատուկ դատարանը։ Փոփոխություններն ընդունվում են Հունաստանի Հանրապետության խորհրդարանի բոլոր անդամների ձայների 3/5-ով, մեկ ամսից ոչ ավելի ընդմիջմամբ երկու քվեարկություններում և հաստատվում հաջորդ գումարման խորհրդարանի կողմից։


== Կառուցվածք ==
Հունաստանի Հանրապետության մայր օրենքների ժողովածուն՝ Սահմանադրությունը, բաղկացած է 4 մասերից, որոնք իրենց հերթին բաժանված են 120 հոդվածների։

Առաջին մաս (հոդվածներ՝ 1-ից 3-րդ), ներկայացված են նյութաիրավական դրույթներ։ Այստեղ հաստատվում է, որ Հունաստանի Հանրապետությունը կառավարման համակարգով խորհրդարանական հանրապետություն է՝ վարչապետի կառավարմամբ, ինչպես նաև պնդում, որ հույն ուղղափառ եկեղեցին Հունաստանի պաշտոնական կրոնական կառույցն է, իսկ քրիստոնեությունը՝ երկրի պետական կրոնը։
Երկրորդ մաս (հոդվածներ՝ 4-ից 25-րդ), ինչպիսին են Հունաստանի քաղաքացիների անհատական և սոցիալական իրավունքները։
Երրորդ մաս (հոդվածներ՝ 26-ից 105-րդ), նկարագրում է մարդու իրավունքների կազմակերպումը և պետության գործառույթները։ Կան նաև օրենքներ, որոնք միջազգային կոնվենցիաների հունականացված տարբերակն են։
Չորրորդ մաս (հոդվածներ՝ 106-ից 120-րդ), եզրափակում է սահմանադրության դրույթները։


== Ծանոթագրություններ ==


== Գրականություն ==
Δ.Κ. Γιαννακόπουλος, Η ανάπτυξη της έννοιας του συντάγματος στον πολιτικό λόγο των Ελλήνων, 1821-1844 , Κλειώ, τ/χ.4, (Δεκέμβριος 2007),σελ. 27-55
Ζολώτα, Αναστασίου Π., Αντισυνταγματικαί διατάξεις του Συντάγματος, Θεσσαλονίκη, εκδ. Ερωδιός, 2006.


== Արտաքին հղումներ ==
The official text of the Greek Constitution as of May 27, 2008, source: Hellenic Parliament.
The official English language translation of the Greek Constitution as of May 27, 2008, source: Hellenic Parliament
An English translation with a link to the Greek text (1986 version)
Կամնիկ

Կամնիկ (սլովեներեն՝ Kamnik, գերմ.՝ Stein կամ Stein in Oberkrain),  քաղաք Սլովենիայի հյուսիսային մասում։ Նույնանուն համայնքի վարչական կենտրոնն է, Սլովենիայի հնագույն քաղաքներից մեկը։ Ընկած է Կամնիկյան Ալպերի ստորոտին, Կամնիշկա Բիստրիցա (Kamniška Bistrica) և Նևլիցա (Nevljica) գետերի ափին։ Սննդի արդյունաբերության կենտրոն է։ Հարուստ է պատմաճարտարապետական հուշարձաններով. հին քաղաքամասը՝ միջնադարյան բազմաթիվ կառույցներով, մասամբ պահպանվել է։ Հիշարժան են հատկապես երեք ամրոցները՝ Մալի, Ստարի, Զապրիցե անվանումներով, բարոկկո ոճով կառուցված եկեղեցին, ֆրանցիսկյան և ուրսուլյան վանքերը...
2016 թվականի հունվարի 1-ի տվյալներով բուն քաղաքի բնակչության թվաքանակը եղել է 13 768։


== Պատմություն ==
Արդեն իսկ XII դարում Կրամնիկը, իր շուրջբոլորը բարձրացած հզոր պարսպով և լեռան լանջին թառած ամրոցով, Կրաինա անվանվող երկրամասի ամենաազդեցիկ քաղաքն էր։ Սակայն XIII դարից առաջնությունն անցել է Լյուբլյանային։ Կամնիկում միջին դարերում զարգացել էին դաբնությունը, մեխերի, կաշվի, մորթեղենի արտադրությունը։ Բացի այդ, բնակավայրը դարձել էր սլովենյան մեղվաբուծության կենտրոնը. այստեղ պահում էին «կրաինյան ցեղի» (Аpis mellifera carnica) մեղուներ, որ ժամանակին Արևելյան Ալպերում բազմացրել են հինհռոմեացիները։


== Քույր քաղաքներ ==
 Նիդերլանդներ Գենդինգեն
 Գերմանիա Անդեքս
 Գերմանիա Էննիգեռլո
 Ավստրիա Տրոֆայախ
 Շվեյցարիա Կեռնս


== Անվանի կամնիկցիներ ==
Notable people that were born or lived in Kamnik include:

Ֆրան Ալբրեխտ (1889–1963), գրող
Ֆրանցե Բալանտիչ (1921–1943), բանաստեղծ
Յուրի Յապել (1744–1807), բանասերt
Ռուդոլֆ Մայստեր (1874–1934), հարավսլավյան գեներալ
Յակոբ Սավինշեկ (1922–1961), քանդակագործ, նկարազարդող
Բոյան Կրաուտ (1908–1991), ինժեներ
Մարյան Շարեց (born 1977), քաղաքական գործիչ և դերասան, 2010 թ. ընտրվել է Կամնիկ համայնքի ղեկավար


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
 Kamnik travel guide from Wikivoyage
Kamnik, official page of municipality (in Slovene)
Kamnik (map)(չաշխատող հղում)(չաշխատող հղում). Geopedia.si.
Kamnik: virtual panoramas. Burger.si.
Zdjęcia miasta
Փոկեր

Փոկեր (լատ.՝ Phoca), մաշկոտանիների կարգի ծովային կաթնասուններ։ Հայտնի է փոկերի 13 ցեղի 34 տեսակ՝ ծովային նապաստակներ, փուփուլավոր, գրենլանդական, սովորական, ճգնավոր փոկեր, ծովափղեր, ծովառյուծներ և այլն։ Փոկերը տարածված են գրեթե բոլոր օվկիանոսներում (բացառությամբ Հնդկականի), առափնյա և բաց ջրամբարներում (առավելապես՝ բևեռային), նաև որոշ ներքին ջրամբարներում, այդ թվում՝ քաղցրահամ (օրինակ՝ Բայկալ, Լադոգա լճերում) և այլն։
Այս ընտանիքի ներկայացուցիչների մարմնի երկարությունը 1,2 մ-ից (օղակավոր փոկ) մինչև 6,5 մ է (ծովափիղ), կենդանի զանգվածը՝ 90 կգ-ից մինչև 3,5 (երբեմն՝ 5) տ։ Գլուխը դեպի առաջ նեղանում է, արտաքին ականջախեցի չունեն։ Առջևի զույգ վերջույթները վերածվել են մագիլներով զինված մաշկաթաթերի։ Հետին վերջույթները մշտապես հետ են ձգված և չեն կարող ծալվել մարմնի տակ, ուստի չեն կարող օգտագործվել ցամաքի կամ սառույցի վրա տեղաշարժվելիս։ Փոկերի մարմինը մազածածկ է։ Նորածին փոկերի մազածածկը երկար է, խիտ, փափուկ, մեծամասնությանը՝ սպիտակ (այստեղից՝ սպիտակ փոկ անվանումը)։ Հասուն փոկերի մազածածկը կարճ է, կոշտ, նոսր (ծովափղերը մազածածկ գրեթե չունեն)։
Փոկերը ժամանակի մեծ մասն անցկացնում են ջրում, սակայն շնչում են մթնոլորտային օդ։ Նրանք չեն սառչում ենթամաշկային ճարպաշերտի շնորհիվ, որը կանխում է ջերմության կորուստը։ Երբ կենդանին սուզվում է, նրա սրտի զարկերի հաճախությունը նվազում է (մինչև 4–15 զարկ), որի հետևանքով օգտագործվող թթվածնի քանակը պակասում է։ Սովորաբար փոկերն ապրում են խմբերով, որոշ տեսակներ միայնակ են (ճգնավոր փոկ)։ Սնվում են ձկներով, գլխոտանի փափկամարմիններով, փշամորթներով և խեցգետնակերպներով։ Նրանց մեջ կան գիշատիչներ. ծովառյուծի սիրած սնունդը պինգվիններն են և այլ տեսակի փոկեր։ Բազմացման շրջանում փոկերը զույգեր են կազմում։ Էգը ծնում է 1 ձագ, որն արագ աճում է և 3 շաբաթ անց դառնում ինքնուրույն։
(4215) Կամո

(4215) Կամո (անգլ.՝ Kamo), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 14-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,417206 ա. մ., առավելագույնը մոտենում է 2,2664 ա. մ. հեռավորության վրա և հեռանում 2,568 ա. մ.։ Արեգակի շուրջ մեկ ամբողջական պտույտ է կատարում 1372,68 երկրային օրվա ընթացքում, իր ուղեծրով շարժվելով միջինում 0,262261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,75° անկյուն։
Ըստ Տոլենի սպեկտրալ դասակարգման պատկանում է J դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4215) Կամո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոմենիո

Դոմենիո (իսպ.՝ Domeño), բնակավայր և մունիցիպալիտետ Իսպանիայում։ Մտնում է Վալենսիա մարզի մեջ, Վալենսիա ինքնավար համայնքում։ Մունիցիպալիտետը գտնվում է Լոս- Սեռանոս համայնքում։ Զբաղեցնում է 68,8 կմ² տարածք։ Բնակչությունը 731 մարդ։ Հեռավորությունը մարզի վարչական կենտրոնից 8 կմ։ 


== Արտաքին հղումներ ==
Պաշտոնական կայք


== Ծանոթագրություններ ==
Դալաս Մավերիքս

«Դալաս Մավերիքս» (անգլ.՝ Dallas Mavericks), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) Արևմտյան կոնֆերենցիայի Հարավարևմտյան դիվիզիոնում։
Տեղակայված է ԱՄՆ Տեխաս նահանգի Դալաս քաղաքում։
Ստեղծվել է 1980 թվականին՝ լիգայի ընդլայնման ծրագրի շրջանակներում։ 2011 թվականին դարձել է NBA չեմպիոն։


== Արտաքին հղումներ ==
Պաշտոնական կայք(անգլ.)
Սուրեն Կասպարով

Անվան այլ կիրառումների համար տե՛ս՝ Կասպարով (այլ կիրառումներ)Սուրեն Հակոբի Կասպարյան (Կասպարով) (օգոստոսի 15, 1924, գ.Ղլիժբաղ, Ասկերանի շրջան, ԼՂԻՄ, Ադրբեջանական ԽՍՀ - հունվարի 3, 1994), գվարդիայի սերժանտ, Խորհրդային Միության հերոս (նոյեմբերի 18, 1944)։ 
1943 թվականին զորակոչվել է կարմիր բանակ, նույն թվականին ավարտել կրտսեր հրամանատարական դասընթացը։ Մասնակցել է Ուկրաինական 3-րդ և Բելառուսական 1-ին ռազմաճակատներում մղվող մարտերին։ 1944 թվականի օգոստոսին, N։ 146, 8 բարձունքի շրջանում, թշնամու մրրկային կրակի տակ, Սուրեն Կասպարովը իր հրանոթով հրկիզել է հակառակորդի չորս տանկ, իսկ մյուսներին փախուստի մատնել։ Վիրավոր վիճակում նա ոգեշնչել է գրոհող մարտիկներին, որոնք գրավել են Վիսլա գետի ձախ ափի կարևոր հենակետը։ Այդ սխրագործության համար նա արժանացել է Խորհրդային Միության հերոսի կոչման։ 
Երկրորդ համաշխարհային պատերազմից հետո Սուրեն Կասպարովն ավարտել է Օդեսայի հրետանային դպրոցը և ծառայել խորհրդային բանակում։ Պարգևատրվել է Լենինի շքանշանով։


== Գրականություն ==
Амирханян М. Д. Армяне — Герои Советского Союза. — Ер., 2005. — 202 с. — ISBN 99930-4-342-7.
Джураев Т. Д. Верные сыны Родины. — Таш.} 1964. — С. 169—170.
Казакова А. С. Ими гордится Родина — Таш., 1961. — С. 120—122.
Ռիչարդ Անդերսոն

Ռիչարդ Նորման Անդերսոն (անգլ.՝ Richard Norman Anderson, օգոստոսի 8, 1926(1926-08-08), Լոնդ Բրենչ, Մոնմաութ շրջան, Նյու Ջերսի, ԱՄՆ - օգոստոսի 31, 2017(2017-08-31)[…], Բևերլի Հիլզ, Լոս Անջելես շրջան, Կալիֆոռնիա, ԱՄՆ), հեռուստասերիալի և ֆիլմերի ամերիկացի դերասան։


== Կենսագրություն ==
Ռիչարդ Անդերսոնը ծնվել է 1926 թվականի օգոստոսի 8-ին Նյու Ջերսի նահանգի Լոնգ Բրենգչ քաղաքում, Օլգա և Գարրի Անդերսոնների ընտանիքում։


=== Կարիերա ===
Անդերսոնի առաջին խոշոր աշխատանքը կինոյում եղել է 1956 թվականին «Արգելափակված մոլորակը» և «Փառքի արահետներ» (1957) զինվորական ֆիլմերում, որի ռեժիսորը Սթենլի Կուբրիկն է։ Նա 1958 թվականին «Երկար ու շոգ ամառ» ֆիլմում խաղացել է Կլառա Ուօրների (Ջոան Վուդվարդ) սիրեցիալի դերը։ 1964 թվականին Անդերսոնը Ջոն Ֆրանկենհայմերի «Յոթ օր մայիսում» ֆիլմում ստացել է Բեն Մյորդոկի գնդապետի դերը։
1960 թվականի Անդերսոնը նկարահանվել է Փերրի մեյսոն հեռուստասերիալի քսաներեք էպիզոդներում։ Այստեղ նա խաղում էր ոստիկանության լեյտենանտ Սթիվ Դրամի դերը։ Նրա կերպարը դարձավ լեյտենանտ Արտուր Տրեգի կերպարի փոխարինողը, որը խաղացել էր հանգուցյալ Ռեյ Կոլինզը 1965 թվականին։ Հեռուստատեսությունում դերասանի վերջին աշխատանքները եղել են «Չշոշափվածները», «Սլաք», «Հանրակարքեր արևմուտքում» և «Կանաչ ձիաբոռ» հեռուստասերիալներում։ 1961-1962 թվականներին դերասանը նկարահանվել է Կանգառ հեռուստադրամայում, որտեղ նրա խաղակիցը նկարահանման հրապարակում Մերիլին Մակսվելն էր։
Անդերսոնը նկարահանվել է նաև «Հավայի 5.0», «Փողից ծուխ», «Կոլոմբո» և «Սիրո նավակ» սերիալների էպիզոդներում։ 1985 թվականին Անդերսոնը խաղացել է «Փերրի մեյսոնը վերադառնում է» հեռուստասերիալի երկու ժամ տևող էպիզոդում, մարդասպանի դերում։
1990 թվականից Անդերսոնը եղել է նավթային «Shell Oil Company» առևտրային ընկերության ներկայացուցիչ։ Նկարահանվել է նաև ընկերության գովազդում։
2007 թվականին Պալ-Սպրինգս քաղաքում, Փառքի ծառուղում, Ռիչարդ Անդերսոնը արժանացել է Ոսկե աստղի։


== Ֆիլմագրություն ==


== Ծանոթագրություններ ==


== Արտաքին հղումներ ==
Ռիչարդ Անդերսոն Internet Movie Database կայքում
Կաղապար:IBDB name
Վասիլի Դոկուչաև

Վասիլի Վասիլևիչ Դոկուչաև (ռուս.՝ Василий Васильевич Докучаев, փետրվարի 17 (մարտի 1), 1846, Միլյուկովո, Սիչևսկի գավառ, Սմոլենսկի գավառ, Ռուսական կայսրություն - հոկտեմբերի 26 (նոյեմբերի 8), 1903, Սանկտ Պետերբուրգ, Ռուսական կայսրություն), ռուս բնախույզ։
Ժամանակակից հողագիտության և գոտիական ագրոնոմիայի հիմնադիրը։
Ավարտել է Պետերբուրգի համալսարանի ֆիզմաթ ֆակուլտետի բնական գիտությունների բաժինը (1871)։ 1883 թվականից Պետերբուրգի համալսարանի պրոֆեսոր։ «Ռուսական սևահող» (1883) աշխատության մեջ հիմնավորել ու ձևակերպել է հողագիտության հիմնական դրույթները, տվել հողի առաջին գիտական բնորոշումը, առաջարկել նոր դասակարգում, ուսումնասիրման պրոֆիլային՝ դասական մեթոդ, որը լայնորեն կիրառվում է ամբողջ աշխարհում։ 
Դոկուչաևը ուսումնասիրել է հողերի աշխարհագրական դասավորման գոտիականության օրինաչափությունը, երաշտի պատճառները և մշակել դրա դեմ պայքարի միջոցների համալիր՝ դաշտապաշտպան անտառաշերտեր, բազմամյա խոտաբույսերի մշակում, ցանքաշրջանառություն, ջրերի արդյունավետ օգտագործում։ 1946 թվականից սահմանված էր Վասիլ Դոկուչաևի անվան ոսկե մեդալ ու մրցանակ, որը շնորհում էր ԽՍՀՄ ԳԱ Նախագահությունը։


== Գրականություն ==
Читчян А․ И․, В․ В․ Докучаев, Е․, 1946
Кирьянов Р Ф․, В․ В․ Докучаев, М․, 1966․


== Ծանոթագրություններ ==
Ճառընտիր (5387)

Ճառընտիր (5387), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5387 թվի տակ։ Ձեռագիրը գրվել է 17-րդ դարում Գրիգոր գրիչի կողմից։ Ստացողը եղել է Ռես Միրզան։ Գրված է թղթի վրա, որը ունի 28.5x20 չափս։ Ձեռագիրը կազմված է 54 թերթից։ Գրված է երկսյուն, բոլորգրով։ Կազմը` լուսանցազարդ ստվարաթուղթ։ Հիշատակարաններ գրչի՝ 3բ, 14բ, 17բ, 43բ և այլուր, հետագայի՝ 19բ (18-րդ դար)։


== Բովանդակություն ==
Խրատք Նուշրվանայ։
Դաւանութիւն հաւատոյ։
Պատմութիւնք Գր. Լուսաւորչի, Ներսիսի Մեծի, Աստուածածնի, Յակ. Մծբնացւոյ։
Դաւթի մարգարէի։
Տեսիլ Գր. Լուսաւորչի։
Ճառք, Խրատք (Յովհ. Գառնեցի, Եփրեմ Ասորի, Բարսեղ Կեսարացի, Սարգիս Շնորհալի, Յակ. Սրճեցի)։
Ոտանաւորք (ի լուսանցս)։
Ասացուածք (ի լուսանցս)։
Շնորհալւոյ Հանելուկք (ի լուսանցս)։


== Ծանոթագրություններ ==
Ռիգորիզմ

Ռիգորիզմ (լատ.՝ rigor - խստություն), որևէ սկզբունքի խստագույն պահպանումը․ բարոյագիտության մեջ՝ ձևապաշտության տարատեսակ, որը ենթադրում է բարոյական նորմերի անշեղ կատարումը, անկախ կոնկրետ պայմաններից, նույնիսկ հակառակ նպատակահարմարության, մարդկանց և հասարակության շահերի։
Ռիգորիզմը, հաճախ կապված է մոլեռանդության, ճգնավորականության հետ և երբեմն վերածվում է կեղծ բարեպաշտության։ Բարոյագիտության մեջ ռիգորիզմի սկզբունքը ձևակերպել է Ի․ Կանաը, պարտքի, որպես բարոյականության միակ չափանիշի, մասին ուսմունքում։
Կոմունիստական բարոյականությունը, ներկայացնելով բարոյական բարձր պահանջներ, դրա հեա մեկտեղ մարդուն չի կաշկանդում կյանքի բոլոր պարագաների համար պիտանի, համապարփակ կանոններով։
Մորին Օ’Հարա

Մորին Օ'Հարա (անգլ.՝ Maureen O'Hara, իսկական անուն ազգանունը՝ Մորին ՖիցՍիմոնս, անգլ.՝ Maureen FitzSimons, օգոստոսի 17, 1920(1920-08-17)[…], Ռենելա, Իռլանդիա - հոկտեմբերի 24, 2015(2015-10-24)[…], Բոյսե, ԱՄՆ), ծնունդով իռլանդացի ամերիկյան դերասանուհի և երգչուհի, 1930-1950-ական թթ. ամերիկյան կինոյի նշանավոր դերասանուհիներից մեկը։
Ծնվել է Իռլանդիայի մայրաքաղաք Դուբլինի Ռանելագ արվարձանում 1920 թվականին։ Նա ընտանիքի 6 երեխաներից մեկն էր, հայրը՝ Չառլզ Ստյուարտ Փառնել ՖիցՍիմոնը գործարար էր, իռլանդական «Շեմրոկ Ռովերս» ակումբի համասեփականատերերից մեկը, իսկ մայրը՝ Մարգարիտա Լիլբըրն ՖիցՍիմոնը օպերաին երգչուհի, իսկ կարիերայի ավարտից հետո կանացի հագուստի խանութի սեփականատեր։
Կինոյում աշխատելու փորձեր արել է Լոնդոնում սովորելու տարիներին, և մի առիթով ասել է

Խաղացել է ընդհանուր թվով 50-ից ավելի գեղարվեստական և հեռուստատեսային ֆիլմերում ու սերիալներում, դրանցից առավել նշանավորներից են՝

«Ճամայկա» պանդոկը» - 1939
«Կուզիկը Նոտր Դամից» - 1939
«Պարիր աղջիկ, պարիր» - 1940
«Ինչ կանաչ էր իմ հովիտը» - 1941
«Սև կարապը» - 1942
«Հրաշք 34-րդ փողոցում» - 1947
«Բաղդադի թագուհին» - 1949
«Ռիո Գրանդե» - 1950
«Խաղաղ մարդը» - 1952
«Լեդի Գոդիվան Քովենթրիից» - 1955
«Արծվի թևերը» - 1957
«Մեր մարդը Հավանայում» - 1959
«Ծուղակ ծնողների համար» - 1961
«Կհասկանա միայն միայնակը» - 1991Խաղացած ֆիլմերի մի մասի ռեժիսորը Ջոն Ֆորդն էր, իսկ խաղընկերը՝ Ջոն Ուեյնը։ 2004 թվականին հրատարակվել է նրա ինքնակենսագրական «Tis Herself» վերնագրով գիրքը։ Նույն տարում Իռանդիայի կինոյի ակադեմիան նրան մրցանակ է շնորհել «Կյանքում ունեցած ձեռքբերումների համար»։
Կյանքի վերջին տարիներին Մորին Օ'Հարան որևէ գործունեությամբ հիմնական չի զբաղվել, փոփոխաբար բնակվել է իր մի քանի տներում՝ Իռլանդիայի Գլենգարիֆֆ գյուղում, ԱՄՆ-ի Արիզոնա նահանգում կամ Վիրջինյան կղզիներում։
2014 թ. նոյեմբերին 94-ամյա դերասանուհին ստացել է պատվավոր «Օսկար» համաշխարհային կինեմատոգրաֆում ունեցած ավանդի համար։


== Ծանոթագրություններ ==


== Արտաքին հղումներ ==
Internet Movie Database կայքում
ԿինոՊոիսկ կայքում
Մորին Օ’Հարա Peoples.ru կայքում
TCM Movie Database կայքում
Photo gallery
Դեդիսփերուլ

Դեդիսփերուլ (վրաց.՝ დედისფერული), գյուղ Վրաստանում։ Գտնվում է Կախեթի մարզի Ախմետայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 31 մարդ, մեծամասնությունը՝ վրացիներ։


== Ծանոթագրություններ ==
Գրևե (կոմունա)

Գրևե (դան․՝ Greve Kommune), դանիական կոմունա Զելանդիա մարզի կազմի մեջ։ Տարածքը՝ 60,18 կմ², ինչը կազմում է Դանիայի ողջ տարածքի 0,14 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով՝ բնակչությունը 47773 մարդ է (տղամարդիկ՝ 23572, կանայք՝ 24201, օտարերկրացիներ՝ 2303)։


== Երկաթուղային կայարաններ ==
Գրևե (Greve)
Հունիգե (Hundige)
Կառլսլունե (Karlslunde)


== Պատկերասրահ ==

		
		


== Արտաքին հղումներ ==
Գրևեն borger.dk կայքում(չաշխատող հղում)(դան.)
Պաշտոնական կայք
Երգչի վրեժը

«Երգչի վրեժը», Հովհաննես Թումանյանի բանաստեղծություններից՝ գրված 1891 թվականին։


== Պատմություն ==
Հովհաննես Թումանյանն այս բանաստեղծությունը գրել է 1891 թվականի փետրվարի 22-ին։
Ինքնագիրը չի պահպանվել։
Առաջին անգամ տպագրվել է 1891 թվականին լույս տեսած «Մուրճ» ամսագրի №10-ում (էջ 1180), այնուհետև՝ Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 116), թվագրված՝ «1891 թ․ փետրվարի 22»։ Ապա Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 61)։
Արտատպվել է Բաքվում՝ 1908 թվականին լույս տեսած Հովհաննես Թումանյանի բանաստեղծությունների գրքից։


== Ծանոթագրություններ ==
Զամբեզի (տարածք)

Զամբեզի (անգլ.՝ Zambezi Region), (մինչ 2013 թվականի օգոստոսի 8-ը՝ Կապրիվի), (անգլ.՝ Caprivi Region), Նամիբիայի 14 վարչական շրջաններից մեկն է։ Տեղակայված է Կապրիվիի գոտու արևելյան մասում, ինչի համար էլ ստացել է իր անվանումը։ Տարածքը 14 528 կմ² է, բնակչությունը՝ 90 596 (2011)։ Վարչական կենտրոնը Կատիմա-Մուլիլո քաղաքն է։


== Պատմություն ==
Այն տարածքի հանձնումը, որը հնարավորություն էր տալիս գերմանական պրոտեկտորատից Հարավարևմտյան Աֆրիկայի Զամբեզի գետ հասնելու համար, նախատեսվել էր Զիմբաբվեի պայմանագրով, բայց փաստացի՝ Կապրիվիի գոտու միավորումը տեղի ունեցավ միայն 1891 թվականին։ «Կապրիվիի գոտին» իր անվանումը ստացել է  Լեո ֆոն Կապրիվիի անունից (գերմանացի զինվորական և քաղաքական գործիչ), որը 1890-1894 թվականներին եղել է Գերմանիայի կանցլեր։
«Կապրիվիի գոտու» առանձնացումը հանգեցրեց լոզի (բարոտսե) ժողովրդի էթնիկական տարածքի քայքայմանը։ Այդ տարածքի մեծ մասը մնաց Բարոտսելենդում, որն էլ 1885 թվականին դարձավ Մեծ Բրիտանիայի պրոտեկտորատը, իսկ հետագայում մտավ բրիտանական պրոտեկտորատ  Հյուսիսային Ռոդեզիայի կազմի մեջ։ Զամբիայի Հանրապետության անկախության հռչակման ժամանակ լոզի ժողովուրդը բազմիցս հանդես եկավ «Կապրիվիի գոտու» արևելյան հատվածը Զամբիայի կազմում ընդգրկելու պահանջով, սակայն Հարավաֆրիկյան Հանրապետությունը հրաժարվեց վերանայել այդ առաջարկը։
1968 թվականին Հարավաֆրիկյան Հանրապետության կառավարությունը ապարտեիդի քաղաքականության շրջանակներում ստեղծեց Հարավարևմտյան Աֆրիկայի 11 էթնիկ «հայրենիք» (homeland): Ընդ որում «Կապրիվիի գոտու» արևմտյան հատվածը ներառվեց Կավանգոլենդի հոմլենդի մեջ, իսկ արևելյան մասը կազմեց Արևելյան Կապրիվը։
1977 թվականին Արևելյան Կապրիվի հոմլենդը ստացավ ներքին ինքնակառավարման իրավունք՝ Կապրիվիի պետություն անվանումով, ստեղծվեց կառավարություն և օրենսդրական խորհուրդ, զինանշան և դրոշ։ Կապրիվիի պետության դրոշն իրենից ներկայացնում էր 4՝ հավասար երկարությամբ գիծ՝ սև, սպիտակ, կապույտ և կանաչ գույներով։ Սպիտակ և կապույտ պաստառի վրա պատկերված էին 2 սև փիղ՝ կնճիթները միմյանց ուղղած։
1990 թվականին Նամիբիայի հանրապետության անկախության հռչակմամբ՝ Կավանգոն և Կապրիվին ընդգրկվեցին նրա կազմում և դադարեցին առանձին գործել՝ իրենց դրոշներով և զինանշաններով հանդերձ։


== Վարչական բաժանումը ==
Տարածքը բաժանվում է 8 ընրական շրջանի

Ջուդեա Լյաբոլոմա
Կաբե
Հարավային Կաբե
Կատիմա-Մուլիլո (գյուղական տարածք)
Կատիմա-Մուլիլո (քաղաքային տարածք)
Կոնգոլա
Լինյատի
Սիբինդա


== Պատկերասրահ ==

		


== Ծանոթագրություններ ==


== Արտաքին հղումներ ==
Statistikprofil von Sambesi 2011 Archived 2014-09-07 at the Wayback Machine.; Namibia Statistics Agency, Februar 2014 (englisch)
Գրյունվալդի ճակատամարտ

Գրյունվալդի ճակատամարտ, Ժալգիրիսի ճակատամարտ, Թանենբերգի առաջին ճակատամարտ տեղի է ունեցել Լեհ-լիտվական միության և Տևտոնական օրդենի միջև, Գրյունվալդ գյուղի մոտ, 1410 թվականի հուլիսի 15-ին։
Օրդենի զորքը կազմված էր գերմանական, ֆրանսիական և այլ երկրների ասպետներից ու վարձկան ջոկատներից, դաշնակցային զորքը՝ լեհական, լիտվական, ռուս, (այդ թվում՝ ուկրաինացիներ և բելառուսներ), վալախական, չեխամորավական, ժմուդական, հայկական, հունգարական և թաթարական ջոկատներից։ Խաչակիրները քանակով զիջել են դաշնակիցներին, սակայն ավելի լավ էին զինված և վարժեցված։ Ճակատամարտն սկսել են գերմանական ասպետները, որոնք մեկժամյա մարտից հետո նեղել են լեհ-լիտվական զորքին։ Դրությունը փրկել են ռուսական, սմոլենսկյան երեք գնդերը, որոնք պաշտպանել են կենտրոնը։ Այդ գնդերը, գամելով խաչակիրների մի մասին, շարժվել են դեպի լեհերի աջ թևը։ Լեհական զորքերն անցել են հարձակման, ճեղքել խաչակիրների աջ թևը, շրջապատել այն։ Օրդենը մարտադաշտ է մտցրել պահեստային ուժերը, սակայն լեհական թագավոր Յագայլոն նրանց դեմ նետել է իր զորքերի երրորդ շարքը, որոնց աջակցել են մարտի դաշտ վերադարձած լիտվական ուժերը։ Խաչակիրները շրջապատվել են և մեծ մասը կոտորվել։ Դաշնակցային զորքերի հաղթանակը սկիզբ է դրել Տևտոնյան օրդենի քայքայմանը։ 
1960 թվականին Գրյունվալդի ճակատամարտի տեղում կանգնեցվել է հուշարձան։


== Ծանոթագրություններ ==
Աստերոիդների ցանկ (276001-276100)

Աստերոիդների ցանկ (275901-276000)  • Աստերոիդների ցանկ  • Աստերոիդների ցանկ (276101-276200)
 Աստերոիդների ցանկ (275901-276000)  • Աստերոիդների ցանկ  • Աստերոիդների ցանկ (276101-276200)
Բախմուտսկոե

Բախմուտսկոե (ուկրաիներեն՝ Бахмутське), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Բախմուտսկոե գյուղում բնակվում էր 784 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոսելիցա (գյուղ, Մուկաչևոյի շրջան)

Անվան այլ կիրառումների համար տե՛ս՝ ՆովոսելիցաՆովոսելիցա (ուկրաիներեն՝ Новоселиця), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Նովոսելիցա գյուղում բնակվում էր 267 մարդ։ Բնակավայրը զբաղեցնում է 0,738 կմ² տարածք։ Բնակչության խտությունը կազմում էր 361,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտյոմ Պիվովարով

Արտյոմ Պիվովարով (ուկրաիներեն՝ Артем Пивоваров, հունիսի 28, 1991(1991-06-28), Վոլչանսկ, Խարկովի մարզ, Ուկրաինական ԽՍՀ, ԽՍՀՄ), ուկրաինացի երգիչ, փոփ երաժիշտ, երգահան, ձայնային պրոդյուսեր։


== Կենսագրություն ==
Արտյոմ Պիվովարովը ծնվել է 1991 թվականի հունիսի 28-ին, Խարկովի շրջանի Վոլչանսկ քաղաքում։ 12 տարեկանում նա ընդունվեց երաժշտական դպրոց` կիթառի դասարան, բայց 3 ամսից դուրս եկավ դպրոցից ուսուցիչների հետ ունեցած տարաձայնությունների պատճառով։ Նա չունի երաժշտական կրթություն։ 9-րդ դասարանն ավարտելուց հետո շարունակել է ուսումը Վոլչանսկի բժշկական քոլեջում։
2017 թվականին Խարկովից տեղափոխվել է Կիև։


== Կարիերա ==
2011 թվականից 2012 թվականը եղել է Խարկովյան Dance Party.Dance! Dance! պարային խմբի վոկալիստը, որի հետ նա ձայնագրել է մեկ ձայնասկավառակ՝ «Бог сделал бы погромче»: 2012 թվականին ձայնագրել են առաջին ակուստիկ երգերը, տեսանյութերը շատ արագ դարձան բավական հայտնի Յություբում: Տարեվերջին նա հեռացավ խմբից։
2013 թվականի ապրիլի 1-ին թողարկեց իր «Космос» ալբոմը։ Արտյոմը ակտիվորեն շրջագայում է ԱՊՀ երկրներով՝ մասնակցում փառատոների։ Ալբոմի ստեղծման համար թողարկվեցին «Родная» և «Легче» տեսահոլովակները։
2014 թվականին թողարկել է չորս սինգլեր, այդ թվում ուկրաիներեն առաջին երգը՝ «Хвилини»: Թողարկվեց նաև «Океан» երգի տեսահոլովակը։
2015 թվականին թողարկվեց «Мы молоды» երգի տեսահոլովակը, որը երկրորդ ալբոմի սկիզբն էր։ Գարնանը թողարկվեցին երկու դուետներ՝ «Выдыхай» Անդրեյի հետ և «Зачем» երգը Ներվի խմբի հետ։ Երկու երգերի համար նկարահանվել են տեսահոլովակներ։ Օգոստոսի 20-ին թողարկվեց «Океан» ալբոմը, որը բարձր գնահատականի արժանացավ երաժշտագետ Իգոր Պանասովի կողմից։ Մի քանի օր անց, ալբոմի թողարկումից հետո, ստեղծվեց «Собирай меня» երգի տեսահոլովակը։
Նոյեմբերին թողարկվեց «Зависимы» երգի տեսահոլովակը։
2015 թվականից սկսած Պիվովարովը սկսեց հանդես գալ որպես ձայնային պրոդյուսեր, համագործակցելով այնպիսի արտիստների հետ, ինչպիսիք են` KAZAKY-ը, Ռեգինա Տոդորենկոն, Դանտեսը, Միշա Կրուպին, Աննա Սեդոկովան, Տանյա Վորզևան, Dside Band-ն և Play խմբի հետ։
2016 թվականի վերջին Արտյոմը սկսեց աշխատել երրորդ ալբոմի վրա։ Ռեփեր Մոտի հետ միասին ձայնագրեցին «Муссоны» երգը, որը iTunes-ում բավական բարձր հորիզոնական էր զբաղեցնում։
2017 թվականի մարտին Արտյոմը թողարկեց «Кислород» երգը, որը Յություբում ունի ավելի քան յոթ միլիոն դիտում։
Արտյոմը չի թաքցնում, որ ընկերուհի ունի, նաև նշում է, որ այդ աղջիկը իր թիմից է։


== Սկավառակագրություն ==


=== Ալբոմներ ===
Космос՝ թողարկվել է 2013 թվականի ապրիլի 1-ին
Океан՝ թողարկվել է 2015 թվականի օգոստոսի 20-ին
Стихия воды՝ թողարկվել է 2017 թվականի փետրվարի 10-ին
Стихия огня՝ թողարկվել է 2017 թվականի դեկտեմբերի 1-ին


== Սինգլեր ==
2015՝ «Муссоны» (Մոտի հետ)
2015՝ «Собирай меня»
2015՝ «Зависимы»
2016՝ «Стихия»
2016` «На глубине»
2016` «Делай свое дело» («Не Люди» խմբի հետ)
2017՝ «Меридианы» (Վլադի հետ)
2017` «Кислород»
2017` «Моя Ночь»
2017` «Ливень» (Մոտի հետ)
2017` «Полнолуние»
2017` «Магнитные глаза» (Աննա Սեդոկովոյի հետ)


== Ծանոթագրություններ ==


== Արտաքին հղումներ ==
Արտյոմ Պիվովարովի պաշտոնական կայքէջը
Արտյոմ Պիվովարովը ՎԿոնտակտում
Լորենցո Սաբատինի

Լորենցո Սաբատինի (Սաբատտինի, Սաբբատինի ) (իտալերեն՝ Lorenzo Sabatini (Sabattini, Sabbatini), երբեմն Լորենցոն Բոլոնիայից, 1530[…] կամ 1520, Բոլոնիա, Պապական մարզ - օգոստոսի 2, 1576(1576-08-02) կամ 1576[…], Հռոմ, Պապական մարզ), 16-րդ դարի իտալացի մաներիստ-նկարիչ, ապրել է Բոլոնիայում։


== Կենսագրություն ==
Լորենցո Սաբատինին ծնվել է Բոլոնիայում, սովորել է Պրոսպերո Ֆոնտանայի մոտ, որը եղել է նրա ուսուցիչը և համահեղինակը․ եղել է Օրացիո Սամաչինիի ընկերը։ Նրա ոճը ձևավորվել է նաև Ջորջո Վազարիի և էմիլիական մաներիստ Ֆրանչեսկո Պարմիջանինոյի ազդեցության տակ։
1565 թվականին Լորենցոն աշխատել է Ֆլորենցիայում՝ Ջորջո Վազարիի արվեստանոցում, որտեղ ընտրվել է Ակադեմիայի անդամ։
1566-1573 թվականներին ապրել է Բոլոնիայում, որտեղ աշխատել է մի շարք եկեղեցիների՝ Սանտա Մարիա դելե Գրացիեի, Կեզա դելա Մորտեի, Սան Մարտինո Մաջորեի և Սան Ջակոմո Մաջորեի որմնանկարների վրա։
1573 թվականին տեղափոխվել է Հռոմ, որպեսզի Վազարիի ղեկավարության ներքո աշխատի Պաոլինա կապելլայում (Ֆեդերիկո Ցուկարիի հետ) և Վատիկանի Ռեգիա Սալայում, որտեղ ընդունել է Ռաֆայելի դպրոցի ոճական առանձնահատկություններից շատերը և ստեղծել իր առավել հայտնի նկարը՝ «Անճշտության նկատմամբ հավատի հաղթանակը»։ 1574 թվականին՝ Վազարիի մահից հետո, Գրիգորի XIII-ը Սաբատինիին նշանակել է Վատիկանի աշխատանքների պահապան։ Այդ պաշտոնը նա պահպանել է մինչև իր վաղաժամ մահը։
Լորենցո Սաբատինին մահացել է 1577 թվականին Հռոմում։ Նրա աշակերտներից էին փորագրող Անտոնիո Բոնասոնեն և ֆլամանդական խագման նկարիչ Դենիս Կալվետը։


== Պատկերասրահ ==

		


== Ծանոթագրություններ ==
LTV7

LTV7, Լատվիայի ազգային հեռուստատեսության երկրորդ հեռուստաալիք։ Հեռարձակումը սկսել է 1991 թվականի օգոստոսին LTV2 անվանումով։ 2002 թ. անցկացված ռեբրենդինգից ստացել է նոր եթերային ձևավորում, և 2003 թ. հունվարի 1-ից վարանվանվել LTV7-ի։ Հասանելի է Լատվիայի ողջ տարածքում։ 2010 թվականից եթերային հեռարձակումը իրականացվում է միայն թվային ֆորմատով։
Հեռուստաալիքի հաղորդումների հիմնական մասը բաղկացած է երիտասարդական և մանկական հաղորդումներից, լրատվական թողարկումներից և հասարակական և լուսավորական բնույթի հաղորդումներից։ Եթերաժամի զգալի մասը հատկացված է մարզական հանդիպումների ցուցադրությանը։ Հեռուստաալիքի կազմում ստեղծվել է մարզական խմբագրություն՝ «LTV-Sports»:
Ի տարբերություն LTV1-ի, որտեղ հեռարձակումը իրականացվում է բացառապես լատվիերեն լեզվով, LTV7-ի հաղորդումների մոտ 25 %-ը պատրաստվում են ազգային փոքրամասնությունների լեզուներով, մեծ մասամբ՝ ռուսերենով։


== Արտաքին հղումներ ==
LTV7 պաշտոնական կայք
LTV-Sports մարզական խմբագրության կայք
Լատվիայի հեռուստատեսության պաշտոնական կայք


== Ծանոթագրություններ ==
Չիպ

Չիպ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Արևելյան Տիգրսի գետի ձախ ափին, Սղերդ քաղաքից 10 կմ արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոլտաչևո (գյուղ, Զավյալովսկի շրջան)

Բոլտաչևո (ռուս.՝ Болтачево), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձիթհանքովի Սուրբ Աստվածածին եկեղեցի

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Ձիթհանքովի Սուրբ Աստվածածին եկեղեցի, հայկական առաքելական եկեղեցի Շիրակի մարզի Ձիթհանքով գյուղում։


== Պատմություն ==
Ձիթհանքովի 19-րդ դարի Սբ․ Աստվածածին եկեղեցին կառուցվել է 1883 թվականին և գործել է բավական կարճ ժամանակահատվածում՝ մինչև 1889 թվականը։ Խորհրդային տարիներին շատ եկեղեցիների նման լքվել է, սակայն Հայաստանի անկախացումից հետո եկեղեցին վերականգնվել է։ Վերանորոգման ընթացքում եկեղեցու հենասյուներից մեկում գտնվել է երկաթե խաչ, որը հավանաբար եղել է տեղի քահանայի ձեռքի խաչը։


== Ծանոթագրություններ ==


== Արտաքին հղումներ ==
Շիրակի մարզպետարան